laion/Wikipedia-Exotic huggingface dataset:
צוואת רבי יהודה החסיד

צוואת רבי יהודה החסיד הוא חיבור הכולל רשימת ציוויים והנהגות מאת רבי יהודה החסיד. בספרות התורנית ישנו עיסוק נרחב בפרטי הצוואה ובמעמדה מבחינה הלכתית. הצוואה הודפסה לראשונה בסביונטה בשנת 1551 בסוף ספר "שימוש תהילים", ולאחר מכן הודפסה פעמים רבות, בדרך כלל כנספח לספר חסידים. בנוסף קיימים כתבי יד רבים של הצוואה, הקדום שבהם הוא כתב יד אוקספורד משנת ה'קמ"ג. בין הדפוסים וכתבי היד של הצוואה ישנם שינויים רבים ומהותיים הנובעים ככל הנראה מכך שהצוואה הועברה בעיקר על פה. הנוסח הנפוץ הוא נוסח דפוס ונציה 1589. הסעיפים הראשונים של הצוואה מצוטטים בספרו של רבי אליעזר מגרמייזא תלמיד המחבר. הן בספרות התורנית והן בספרות המחקרית יש שפקפקו על ייחוס הצוואה או חלקים ממנה לרבי יהודה החסיד. בין המפקפקים: החתם סופר, וחוקר מדעי היהדות ישראל אברהמס. הצוואה מכילה רשימת אזהרות וציוויים בנושאים שונים, בין האזהרות: אין לשאת אישה ששמה כשם אם החתן או ששם אביה כשם החתן, אין לגזוז ציפורניים בראש חודש, ואין לסתום לגמרי פתח או חלון בבית. בצוואה ישנן גם מספר הוראות הסותרות לכאורה את דברי חז"ל, כמו הוראה לשחוט תרנגולת שקרקרה כזכר, דבר שנחשב בתלמוד בבלי לדרכי האמורי ואיסור לשאת אחיינית – דבר אותו חז"ל משבחים. לפי נוסח חלק מכתבי היד, הצוואה נאמרה רק לצאצאי המחבר ולא כהוראה לכלל. על מספר הוראות נכתב בכל הנוסחים שהן מיועדות לזרע המחבר. חלק מאזהרות הצוואה נכללו בשולחן ערוך, ביניהן: איסור לקבור שני שונאים זה לצד זה, אזהרה שלא לשחוט אווז בחודשים טבת ושבט, ושלא לשמש סנדק פעמיים באותה משפחה. חלק מפוסקי ההלכה כתבו שיש להקפיד על קיום הצוואה ואף תלו אסונות שקרו באי הקפדה על הוראות הצוואה, מאידך יש שכתבו שאין לצוואה תוקף הלכתי. יהודה החסיד ספר חסידים צוואת רבי יהודה החסיד, באתר ויקיטקסט מידע על צוואת רבי יהודה החסיד בקטלוג הספרייה הלאומית צוואת רבי יהודה החסיד, ויניציאה, תע"ח, באתר היברובוקס הערך "צוואת רבי יהודה החסיד", באתר המכלול ארי יצחק שבט, צוואת רבי יהודה החסיד: השוואת מהדורות קודמות וכתבי יד, טללי אורות י, מכללת אורות ישראל, תשס"ב, עמ' 82-152 (מידע בקטלוג רמב"י) נועם פלאי, מעמדה ההלכתי של צוואת רבי יהודה החסיד, באתר צריך עיון, ‏4 בספטמבר 2019 מעוז כהנא, מקורות הידע ותמורות הזמן: צוואת ר' יהודה החסיד בעת החדשה, סמכות רוחנית, הוצאת הספרים של אוניברסיטת בן-גוריון בנגב, תש"ע, עמ' 223 - 262 (מידע בקטלוג רמב"י) יהודה בן שמואל (בערך 1150-1217.), החסיד, צוואת רבי יהודה החסיד, דף שער בספרייה הלאומית שימוש תהלים. שי"ב, שמוש תהלים, באתר אוצר החכמה ספר הרקח סימן שט"ז שו"ת חתם סופר יורה דעה סימן קל"ח hebrew ethical wills עמוד 472 שולחן ערוך, יורה דעה, סימן שס"ב, סעיף ו' הגהות הרמ"א על שולחן ערוך, יורה דעה, סימן י"א, סעיף ד' הגהות הרמ"א על שולחן ערוך, יורה דעה, סימן רס"ה, סעיף י"א חיד"א, שו"ת יוסף אומץ סימן ל"ז, באתר היברובוקס הרב עובדיה יוסף שו"ת יביע אומר חלק ב' אבן העזר סימן ז'[דרושה הבהרה] ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
שורש 86

שורש 86, או חוּוֹ בּוּ (בסינית: 火部, פיניין: Huǒ bù) הוא השורש השמונים-וששה של הכתב הסיני. פירושו "אש" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים. במילון קאנגשי יש 639 תווים (מתוך 49,030) שניתן למצוא תחת רדיקל זה. בפילוסופיית חמשת היסודות (או "חמשת השלבים") הסינית, 火 מייצג את יסוד האש. בקוסמולוגיה הטאואיסטית,火 (אש) הוא המרכיב הטבעי 離 (לי) של דיארגמת "בא גואה". כאשר 火 מרכיב תו יחד עם שורשים נוספים ומופיע למטה, הוא יכול לעטות את התצורה: "灬", כגון בתו: 热. השורש בכתב עצמות הניחוש (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה הצורה בכתב החותם הגדול (大篆; דָאגְ'ווָאן; פיניין: Dàzhuàn) לפני מעל 2,000 שנה הצורה בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 86 בוויקישיתוף מאגר Unihan - U+706B
גוגה ביתאדזה

גּוֹגָה בִּיתַאדְּזֶה (בגאורגית: გოგა ბითაძე; נולד ב-20 ביולי 1999) הוא כדורסלן גאורגי, שמשחק בקבוצת אורלנדו מג'יק מליגת ה-NBA, בעמדת הסנטר. ביתאדזה נולד בעיר סָגָארֶג'וֹ (אנ') שבמזרח גאורגיה. בשנת 2015 החל לשחק בקבוצת ויטה טביליסי מליגת VTB, ובכך הפך לשחקן הצעיר ביותר בתולדות הליגה – בגיל 16. בדצמבר 2015 עבר לשחק בקבוצת מגה לקס, אשר השתתפה בליגת העל הסרבית ובליגה האדריאטית. לקראת עונת 2016/2017 הושאל על ידי מגה לקס לקבוצת סמדרבו, ולאורך אותה עונה שותף ב-19 משחקים, והעמיד ממוצעים של 10.6 נקודות ו-4.4 ריבאונדים למשחק בליגה הסרבית. בעונת 2017/2018 חזר לשחק במגה לקס, ולאחר שפתח את העונה העוקבת עם ממוצעים של 20.2 נקודות, 7.9 ריבאונדים ו-2.6 חסימות למשחק, הושאל לבודוצ'נוסט פודגוריצה. בעונתו היחידה בבודוצ'נוסט, 2018/2019, הציג ביתאדזה יכולת מצוינת, וזכה בתואר הכוכב העולה של היורוליג לאחר שרשם במפעל ממוצעים של 12.1 נקודות, 6.4 ריבאונדים ו-2.3 חסימות למשחק. על אף יכולתו הגבוהה, סיימה הקבוצה את עונת היורוליג עם מאזן שלילי 6–24. כמו כן זכה ביתאדזה עם בודוצ'נוסט בגביע המונטנגרי, והעפיל עמה למעמד גמר הליגה האדריאטית, בו הפסידה מול הכוכב האדום בלגרד בתוצאה 2–3. בסיום העונה זכה ביתאדזה בתואר ה-MVP של הליגה האדריאטית, בה רשם ממוצעים של 16.3 נקודות ו-6.4 ריבאונדים למשחק. בעקבות הדחתה של בודוצ'נוסט מהיורוליג, חזר ביתאדזה לשחק במגה לקס. עד לסיום אותה עונה המשיך להצטיין בליגה הסרבית, עם ממוצעים של 16.7 נקודות, 7.6 ריבאונדים ו-2.1 חסימות למשחק. ביולי 2019 חתם על חוזה באינדיאנה פייסרס מליגת ה-NBA, לאחר שנבחר על ידה בבחירה ה-18 של דראפט ה-NBA‏ 2019. בשתי עונותיו הראשונות באינדיאנה קלע 4.1 נקודות בממוצע למשחק, כשחקן ספסל. ב-9 בפברואר 2023 שוחרר מאינדיאנה. ב-13 בפברואר 2023 חתם באורלנדו מג'יק. בין השנים 2015–2017 שיחק ביתאדזה עבור נבחרות גאורגיה הצעירות, ולקראת יורובאסקט 2017 הצטרף לנבחרת גאורגיה הבוגרת. בשל פציעה ברגלו החמיץ את טורניר היורובאסקט, ורשם את משחק הבכורה שלו בטורניר מוקדמות גביע העולם בכדורסל 2019, בנובמבר 2017. בעשרת משחקיו בטורניר קלע 11.5 נקודות ואסף 5.9 ריבאונדים בממוצע למשחק. מדיה וקבצים בנושא גוגה ביתאדזה בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג סטטיסטיקות הקריירה של ביתאדזה, באתר realgm.com בודוצ'נוסט מצרפת את ביתאדזה, באתר היורוליג, 20 בדצמבר 2018 ביתאדזה זוכה בתואר הכוכב העולה של היורוליג, באתר eurohoops.net,‏ 7 במאי 2019 ביתאדזה זוכה בתואר ה-MVP של הליגה האדריאטית, באתר הרשמי, 21 במרץ 2019 ביתאדזה חותם על חוזה באינדיאנה, באתר הקבוצה, 15 ביולי 2019
מרעול

האם התכוונתם ל... מרעול (הלחם בסיסים של "מרעה" ו"משעול") – משעול שנוצר ממעבר של עיזים וכבשים באזורי מרעה בהרים יחידת מרעול – יחידת מילואים השייכת לאוגדת אזור יהודה ושומרון, המתמחה באיתור בני אדם על בסיס ניתוח שטח
חיים של אבא

חיים של אבא היא תוכנית מציאות תיעודית ישראלית המהווה תוכנית בת של התוכנית "6 אבות". התוכנית עוקבת אחר האבהות של שישה גברים מפורסמים. התוכנית שודרה בין ה-12 בספטמבר עד ה-29 בספטמבר 2021 ברשת 13 וכללה 5 פרקים. התוכנית עוקבת אחר שישה אבות מפורסמים לילדים ועוסקת בהתמודדותם בסוגיות מרכזיות בחייהם: הורות בפעם הראשונה, שילוב בין הקריירה להורות, הנוכחות בחיי הילדים והדילמות בנוגע לחינוך שלהם. כל פרק מורכב מכמה קטעים שבכל קטע מופיע משתתף אחד בתוכנית, ושאר המשתתפים מגיבים עליו את דעתם. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית אורן חזן - איש עסקים וחבר כנסת לשעבר. נשוי לרינת ואב ל-2 ילדים. בן בן ברוך - סטנדאפיסט ומנחה הסכת ראיונות. נשוי לשירן ואב ל-4 ילדים. גיא יחזקאל - איבד את אשתו קים בפיגוע הירי באזור התעשייה ברקן, ומגדל לבדו את בנם קאי. ישראל אור - יהלומן ואב לבת. עומר מילר - שף ומסעדן. נשוי לשירן ואב לתאומים. קובי פרץ - זמר ישראלי. נשוי לענבל ואב ל-4 ילדים. התוכנית זכתה לביקורות שליליות במיוחד. ניר וולף מ"ישראל היום" ביקר את הליהוקים לתוכנית ואת התוכן המשודר בה: ”הדוקו־ריאליטי עוקב אחר אתגרי האבהות של גברים ישראלים פריווילגיים [...] אם ציפיתם לקבל סדרה שמערערת על חלוקת התפקידים המסורתית במשפחה - זה לא המצב”. רועי אבן מאתר "mako" ביקר את אופי התוכנית: ”'חיים של אבא' עמוסה ברגעי אטימות, שוביניזם ופרימיטיביות שיגרמו לכם לצרוח”. נדב מנוחין מאתר "וואלה!" נתן לתוכנית ביקורת שלילית וכתב: ”זה לא סתם חסר ערך, זו גם טלוויזיה משעממת להפליא”. אתר האינטרנט הרשמי של חיים של אבא חיים של אבא, רשימת השמעה, באתר יוטיוב "חיים של אבא", במאגר הידע העברי לקולנוע ישראלי ועולמי "אידיבי" ליאת אלקיים, "חיים של אבא": כך הופכים נושא מעניין וחשוב לשעמומון ריאליטי, באתר הארץ, 13 בספטמבר 2021 רייטינג: 'חיים של אבא' בפרק הבכורה עניין את הקהל?, באתר אייס, 13 בספטמבר 2021 כפיר אדר, רייטינג: לאן הצופים ברחו מרשת 13 וקשת 12?, באתר אייס, 15 בספטמבר 2021 רייטינג, בערוץ הטלגרם של רן בוקר, 20 בספטמבר 2021 רייטינג: אסי עזר ניצח את חיים של אבא?, באתר אייס, 22 בספטמבר 2021 רייטינג: האם חיים של אבא התפוצצה בפרק סיום העונה?, באתר אייס, 30 בספטמבר 2021 ניר וולף, הסדרה "חיים של אבא": גברים כתינוקות מגודלים, באתר ישראל היום, 13 בספטמבר 2021 רועי אבן, ‏ברוכים הבאים לבית האסורים, באתר ‏מאקו‏, 1 באוקטובר 2021 נדב מנוחין‏, השנה רק החלה אבל ספק אם תעלה בה תכנית כה צינית כמו "חיים של אבא", באתר וואלה, 13 בספטמבר 2021
תולעת אוזניים

תולעת אוזניים (גם: דימויי מוזיקה בלתי רצוניים או תסמונת השיר התקוע) היא תופעה נוירולוגית שמתאפיינת בחזרה טורדנית ובלתי רצונית בראש על קטעי מוזיקה. מחקרים מצאו ש-98% מבני האדם חוו את התופעה, למעלה מ-90% חווים אותה לפחות פעם בשבוע, וכ-25% חווים אותה כמה פעמים ביום. בדרך כלל מדובר במנגינה קליטה בעלת חזרתיות רבה. המדע עדיין לא הסביר באופן מלא את התופעה, אך ישנם כמה הסברים חלקיים. אחד ההסברים הנפוצים הוא שהתופעה נובעת מהדרך שבה בני אדם קולטים מוזיקה ואוגרים אותה. כשבני אדם מקשיבים למוזיקה, הם משתמשים בזיכרון מתמשך – לא זוכרים תווים בודדים אלא מכלול שלם של רגעי מוזיקה, שיוצרים ביחד זיכרון מוזיקלי. כלומר, הקטע שחוזר על עצמו נחשב כזיכרון אחד שלם שאי אפשר לפרק לחלקים קטנים יותר, וכך חוזר על עצמו בלולאה אינסופית. התופעה נחשבת ללא מזיקה, ולעיתים אף מהנה. 75% מהנסקרים דיווחו שלעיתים הם נהנים מהחוויה. עם זאת, 'שירים תקועים' עלולים להופיע גם בשל הפרעה טורדנית-כפייתית, תסמונות פסיכוטיות, מיגרנה, צורות יוצאות דופן של אפילפסיה או מצב המכונה palinacousis - כאשר אדם ממשיך לשמוע צליל זמן רב לאחר שנעלם. תולעי אוזניים שמתמשכות לאורך זמן רב עלולות להיגרם על ידי מחלות שונות, כגון שבץ מוחי או גרורות בסרטן המוח. אשליה שמיעתית תסמונת האוזן המוזיקלית טנטון מדיה וקבצים בנושא תולעת אוזניים בוויקישיתוף איתן אוקסנברג, הפזמון שאינו מרפה ו"תולעי האוזניים", במדור "מאגר המדע" באתר של מכון דוידסון לחינוך מדעי, 28 באוגוסט 2015 נתקע לכם שיר בראש? כך תמחקו אותו בשניה, באתר וואלה, 13 במאי 2021 שיר נתקע לכם בראש? כנראה שיש לכם תולעת אוזניים, באתר ‏מאקו‏, 15 ביולי 2021 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קספר יולמן

קספר יולמן (בדנית: Kasper Hjulmand; נולד ב-9 באפריל 1972) הוא כדורגלן עבר דני המאמן את נבחרת דנמרק. יולמן שיחק במספר מועדונים בדנמרק, ואף שיחק מספר משחקים בקבוצת הכדורגל של אוניברסיטת צפון פלורידה בליגת ה-NCAA. הוא נאלץ לפרוש ממשחק פעיל בגיל 26 בלבד, בשל פציעה בברכו. יולמן החל את קריירת האימון שלו בשנת 1999, כשהחל לעבוד במחלקת הנוער של לינגבי. לאחר שאימן גם את קבוצת המילואים של המועדון, ובינואר 2006 מונה למאמנה של הקבוצה הבכירה, ששיחקה בליגה הדנית השנייה. בתום העונה, עלה עם הקבוצה לליגת העל הדנית. ביולי 2008 הצטרף לנורשלן, כעוזרו של המאמן הראשי מורטן וייגהורסט, וביולי 2011 החליף אותו בתפקידו כמאמן הראשי. בתום עונתו הראשונה בקבוצה זכה עמה באליפות, ובעונתו השנייה סיימה כסגנית האלופה. במאי 2014 החליף את תומאס טוכל כמאמנה של מיינץ 05 מהבונדסליגה. ב-17 בפברואר 2015 הוא פוטר מתפקידו. ב-15 בדצמבר 2015 הכריזה נורשלן כי יולמן ישוב להיות מאמנה הראשי החל מ-1 בינואר 2016. בשלוש עונותיו כמאמן סיימה הקבוצה במקומות ה-9, ה-6 וה-3. בינואר 2019 רצתה אנדרלכט להחתימו, אך נורשלן רצתה פיצוי כספי גדול ואנדרלכט העדיפה להחתים את המאמן פרד רוטן. עקב סיפור זה נוצר קרע ביחסים בין יולמן למועדון, וב-25 במרץ 2019 עזב יולמן את המועדון בהסכמה הדדית. ביוני 2019 הוכרז כי יולמן ימונה למאמן נבחרת דנמרק לאחר תום משחקי יורו 2020, אך עקב התפרצות נגיף הקורונה נדחה הטורניר לחודש יוני 2021, ויולמן היה זה שהוביל את הנבחרת בטורניר. דנמרק סיימה שנייה בבית שכלל את בלגיה, פינלנד ורוסיה, והעפילה לשלב שמינית הגמר, בו הביסה 4–0 את ויילס. ברבע הגמר ניצחה הנבחרת 2–1 את צ'כיה, אך הפסידה במשחק חצי הגמר 1–2 לאנגליה לאחר הארכה. מדיה וקבצים בנושא קספר יולמן בוויקישיתוף קספר יולמן, באתר Transfermarkt קספר יולמן, באתר Soccerway קספר יולמן, באתר WorldFootball.net קספר יולמן, באתר FootballDatabase.eu פרופיל המאמן, באתר Transfermarkt "Kasper Hjulmands Stats". "Statistics Summary for 1994". static.unfospreys.com. AP, Times-Union and. "UNF grad Kasper Hjulmand named Denmark's soccer coach". The Florida Times-Union. "Tuchels Nachfolger ist da: Hjulmand "passt genau"". kicker. "Lyngby BK » Manager history". Worldfootball.net. נבדק ב-23 באוקטובר 2014. {{cite web}}: (עזרה) "Kasper Hjulmand træner i FCN" (בדנית). politiken.dk. 7 ביולי 2008. נבדק ב-23 באוקטובר 2014. {{cite news}}: (עזרה) "FC Nordsjælland » Manager history". Worldfootball.net. נבדק ב-23 באוקטובר 2014. {{cite web}}: (עזרה) "Nordsjælland claim first Danish title" (בגרמנית). UEFA. 23 במאי 2012. נבדק ב-23 באוקטובר 2014. {{cite news}}: (עזרה) "Siebter (!) Kreuzbandriss zwang Schmidt in die Knie" (בגרמנית). Die Welt. 17 בפברואר 2015. נבדק ב-17 בפברואר 2015. {{cite news}}: (עזרה) FC Nordsjælland får nye ejere og skifter cheftræner, FC Nordsjælland, 15 December 2015 Anderlecht-træners særlige kontrakt: Åbner dør på klem for Hjulmand, Tipsbladet, 7 January 2019 Kasper Hjulmand stopper i FCN til sommer, Tipsbladet, 7 January 2019 Hjulmand stopper øjeblikkeligt i FCN, bold.dk, 25 March 2019 Kasper Hjulmand bliver ny træner for herrelandsholdet i fodbold, DR, ‏2019-06-12 (בדנית) bold.dk, Hjulmand er startet som landstræner før tid, bold.dk (באנגלית) "England 2-1 Denmark: Kasper Hjulmand bitter over Raheem Sterling penalty call in Euro 2020 semi-final". Sky Sports. 8 ביולי 2021. {{cite web}}: (עזרה)
שורש 46

שורש 46, או שַׁאן בּוּ (בסינית: 山部, פיניין: Shān bù) הוא השורש הארבעים-וששה של הכתב הסיני. פירושו "הר" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. התו "山" נפוצה בשמות של הרים בעיקר במזרח אסיה, כגון: 天山, 长白山, 富士山 ועוד. במילון קאנגשי יש 636 תווים (מתוך 49,030) שניתן למצוא תחת שורש זה. בקוסמולוגיה הדאואיסטית,山 (הר) הוא ההיבט בטבע של הטריגרמה "גן" (艮 gen) שציורה ☶ מתוך שמונה הדיאגרמות. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 46 בוויקישיתוף מאגר Unihan - U+5C71
פאיזה אחמד

פאיזה אחמד (בערבית: فايزة أحمد; 5 בדצמבר 1934 – 24 בספטמבר 1983) הייתה זמרת ושחקנית סורית-מצרית-לבנונית. במהלך הקריירה שלה, היא הופיעה בשישה סרטים. פייזה אחמד נולדה בשנת 1934 בצידון שבלבנון לאב סורי ואם לבנונית. אחמד גדלה במשפחה מוזיקלית - ובגיל שש כבר שרה שר את שיריהם של הזמרות המפורסמות של אותה תקופה- אסמהאן ולילה מוראד. בגיל אחת עשרה החלה את לימודי פיתוח קול, והופיעה לראשונה ברדיו הלבנוני ובתחנת הרדיו בחלב. בהמשך הקריירה שלה היא הנחתה שם ערבי גאלה ובסופו של דבר הפכה לזמרת מקהלה בתחנת הרדיו בדמשק. היא הייתה נשואה כבר בגיל שלוש עשרה, אך נפרדה מבעלה, עומר אמני, לאחר לידת בתם פריאל. בשנת 1954 היגרה למצרים, שם עבדה שוב ברדיו. שם הכירה את מוחמד אל מוג'י, שהלחין עבורה שירים מוצלחים כמו Ana Albi Lik Mayal, amma El amar Al Bab, Habibi Whichni ו- Tamr Hinna. הזמר והמלחין מוחמד עבד אל-ווהאב כתב לה, בין היתר את השירים Sitt El Habayb, Hammal El Assia ו- Tohgorny Bihkaya. בין השנים 1957–1963 כיכבה אחמד בשישה סרטים, כולל ב Leila-, ו- bint el shatie מאת חוסיין פאוזי, Imsik harami מאת במאי הקולנוע פאטין עבד אל ווהאב ו- Ana wa Banati מאת חוסיין אל מוהנדס. היא הופיעה גם בהפקת האופרטה Masr Balahan ובסדרות הרדיו Hadrett Acharifa של בעלה השני, מוחמד סולטן. פייזה אחמד התחילה להופיע כזמרת בתקופה בה כבר היו מתחרים רבים, וזמרות מפורסמות בתחום. אלה כללו את: נאגאת אל זרירה, ורדה אלג'זאא'ריה, סבאח,  שאדיה, פיירוז ואחרות. למרות התחרות, היא זכתה להצלחה ופרסום רב. הדיסקוגרפיה של פייזה אחמד כוללת למעלה מ -320 שירים לרדיו וכ -80 לטלוויזיה. היא הייתה אחת הזמרות המובילות במצרים. אף על פי שהיו לה הרבה שירים מפורסמים ויפים, היא תיזכר בזכות השיר שלה "Set El Habaeb Yahabieba", שהפך לשיר אשר מושר תמיד ביום האם במצרים אשר נחגג ב -21 במרץ. היו לה חמישה ילדים ותשעה נכדים. פאיזה אחמד נפטרה בשנת 1983 בקהיר לאחר שלקתה במחלת הסרטן, זמן קצר לאחר שקיבלה אזרחות מצרית. Set El Habayeb Al Oum Bete's Al Leh Alaya? Asleh El Awtar Habeby Ya Metkarab The Very Best of Fayza Ahmed Oheboh Katheran Enta Mesafer Betsal Leh Alya Eshtatelak Tani Lesa Bahebak Hairan 1959: A'rees Mirati 1959: Almilyunayr alfaqir 1961: 'Iinaa wabanati 1963: Ultimate Joy 1963: Al-Qahira Fi Elleil 1975: Meen yeader ala aziza מדיה וקבצים בנושא פאיזה אחמד בוויקישיתוף פאיזה אחמד, במסד הנתונים הקולנועיים IMDb (באנגלית) פאיזה אחמד, באתר AllMusic (באנגלית) פאיזה אחמד, באתר MusicBrainz (באנגלית) פאיזה אחמד, באתר Yandex.Music (ברוסית) פאיזה אחמד, באתר Discogs (באנגלית) פאיזה אחמד - ביוגרפיה Biographie de Fayza Ahmed Biographie de Fayza Ahmed Lazyproduction, ARAB TUNES الإيقاعات العربية: Fayza Ahmed فايزة أحمد, ARAB TUNES الإيقاعات العربية, ‏venerdì 13 febbraio 2015 admin, Love is stronger than death .. Muhammad Sultan cries Fayza Ahmed after 37 years of her death “video”, Saudi 24 News, ‏2020-03-15 (באנגלית אמריקאית) ydha001, Who is Najat Al Saghira?, najatalsaghira, ‏2015-06-19 (באנגלית) The Best of Faiza Ahmed, נבדק ב-2021-09-14
אבוקדו מטוגן בשמן עמוק

אבוקדו מטוגן בשמן עמוק היא מנה שמורכבת מאבוקדו שמצופה בפירורי לחם או בבלילה ומטוגן בשמן עמוק. לפעמים משתמשים בפירורי לחם בסגנון יפני "פנקו". את המנה אפשר למלא בבשרים, גבינות ומרכיבים אחרים. האבוקדו בתוך הלחם או הבלילה עלול להימס לאחר שהטיגון העמוק מתרחש. מנת אבוקדו מטוגן עם ביצה הנמצאת בתוך האבוקדו נחשבת ארוחת בוקר. אבוקדו מטוגן משמש גם כמרכיב עיקרי בטאקו, כמרכיב נוסף, או תוספת. ולפעמים כתוספת להמבורגר. צ'יפס אבוקדו הוא סוג של מנת צ'יפס המוכנה באמצעות אבוקדו במקום תפוחי אדמה. האבוקדו פרוס בדרך כלל לרצועות, מצופה פירורי לחם או בלילה, ואז מטוגן בשמן עמוק. הלחם או הבלילה עשויים להיות מתובלים, וניתן לפזר מלח על המנה לאחר הטיגון עמוק. לעיתים הוא מוגש כמתאבן, וייתכן שילווה במטבל. אפשר להכין צ'יפס אבוקדו גם על ידי אפייה. Ellen Stewart, Deep fried avocado is a thing and available for your eating in London, Metro, ‏13 ביוני 2015 (באנגלית) Mary Paganelli Votto, Food Lovers' Guide to® Tucson: The Best Restaurants, Markets & Local Culinary Offerings, Rowman & Littlefield, 2012-10-16, ISBN 978-0-7627-9055-5. (באנגלית) Fodor's Texas, Fodor's Travel Publications, 2008, ISBN 978-1-4000-0719-6. (באנגלית) Alison Lynch, Introducing the Californee-egg: A deep fried avocado with egg in the middle, Metro, ‏14 בדצמבר 2015 (באנגלית) Cheap Eats: Tacos We Love, clevelandmagazine.com (באנגלית) Facebook, Twitter, Show more sharing options, Facebook, Twitter, Mexican restaurant is more than a business: 'Whatever I cook, I put in all my love', Los Angeles Times, ‏28 בפברואר 2016 (באנגלית) jseattle, Burger joint Two Doors Down opens on brother Bottleneck’s E Madison block, CHS Capitol Hill Seattle, ‏26 באוגוסט 2015 (באנגלית) Skip the potatoes and try these avocado fries with spicy mayo, TODAY.com (באנגלית) David Hammond, Eat This: Crisp, crunchy avocado fries will make you think chef invented them, chicagotribune.com Kevin Curry, No Cheats Needed: 6 Weeks to a Healthier, Better You, Dexterity Publishing, 2014-10-01, ISBN 978-0-9908344-1-0. (באנגלית) John Tesar, Knife: Texas Steakhouse Meals at Home, Flatiron Books, 2 במאי 2017, ISBN 978-1-250-07917-6. (באנגלית) Avocado Fries With Sweet Chipotle Dip, HuffPost, ‏ביוני 2016 (באנגלית) Joni Marie Newman, Fusion Food in the Vegan Kitchen: 125 Comfort Food Classics, Reinvented with an Ethnic Twist!, Fair Winds Press, 15 בדצמבר 2013, ISBN 978-1-59233-580-0. (באנגלית)
לוקה סוצ'יץ'

לוקה סוצ'יץ' (בקרואטית: Luka Sučić; נולד ב-8 בספטמבר 2002 בלינץ שבאוסטריה) הוא כדורגלן קרואטי המשחק בעמדת הקשר בקבוצת ריאל סוסיאדד מהלה ליגה, ובנבחרת קרואטיה. סוצ'יץ' החל את הקריירה המקצוענית שלו בליפרינג מליגת המשנה האוסטרית. ב-15 ביולי 2020 חתם סוצ'יץ' על חוזה לארבע עונות ברד בול זלצבורג מהבונדסליגה האוסטרית. ב-9 בספטמבר ערך את הופעת הבכורה שלו במועדון, בניצחון 10-0 על שוורץ-וייס ברגנץ במסגרת הסיבוב הראשון של הגביע האוסטרי. במשחק זה הבקיע את שער הבכורה שלו במועדון. ב-13 בספטמבר ערך את הופעת הבכורה שלו בליגה, בניצחון 3-1 על וולפסבורג במסגרת המחזור הראשון. ב-25 בנובמבר ערך סוצ'יץ' את הופעת הבכורה שלו בליגת האלופות, בהפסד 3-1 לבאיירן מינכן במסגרת שלב הבתים לעונת 2020/2021. ב-10 בפברואר 2021 הבקיע את שער הבכורה שלו בליגה, בניצחון 3-1 על אוסטריה וינה במסגרת המחזור ה-16. בעונתו הראשונה במועדון, בה זכתה רד בול זלצבורג באליפות אוסטריה ובגביע האוסטרי, ערך סוצ'יץ' 17 הופעות ליגה והבקיע שער אחד. ב-14 בספטמבר 2021 הבקיע סוצ'יץ' את שער הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022. ב-11 באוקטובר 2021 ערך סוצ'יץ' את הופעת הבכורה שלו בנבחרת קרואטיה, בתיקו 2-2 נגד נבחרת רוסיה במסגרת מוקדמות מונדיאל 2022. נכלל בסגל נבחרת קרואטיה לטורניר מונדיאל 2022. נכלל בסגל נבחרת קרואטיה לטורניר יורו 2024. רד בול זלצבורג אליפות אוסטריה (2): 2020/2021, 2021/2022 הגביע האוסטרי (2): 2020/2021, 2021/2022 מדיה וקבצים בנושא לוקה סוצ'יץ' בוויקישיתוף לוקה סוצ'יץ', ברשת החברתית אינסטגרם לוקה סוצ'יץ', באתר Transfermarkt לוקה סוצ'יץ', באתר Soccerway לוקה סוצ'יץ', באתר WorldFootball.net לוקה סוצ'יץ', באתר National Football Teams לוקה סוצ'יץ', באתר FootballDatabase.eu SUCIC GETS NEW CONTRACT באתר הרשמי של רד בול זלצבורג, 15 ביולי 2020 (באנגלית) Croatia Squad בחשבון הטוויטר הרשמי של התאחדות הכדורגל הקרואטית, 9 בנובמבר 2022 Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)
שרגא הר-גיל

שרגא הר-גיל (19 בספטמבר 1926–20 בספטמבר 2009) היה עיתונאי וסופר גרמני-ישראלי. הר-גיל נולד בשם פול-פיליפ פרוידנברגר, בעיר וירצבורג, גרמניה למשפחה יהודית. בנו השני של סוכן נדל"ן שמשפחתו התגוררה בגרמניה במשך מאות שנים. אמו הייתה יהודייה אורתודוקסית, ואביו היה סוציאל-דמוקרט. לאחר עליית הנאצים ברחה המשפחה והגיעה לארץ ישראל בשנת 1935 הוא גדל בקריית ביאליק. במהלך מלחמת העולם השנייה נלחם הר-גיל במסגרת הבריגדה היהודית ובתום המלחמה הגיע עמה לברלין. במלחמת השחרור, במהלך מבצע חירם, נפצע אנושות והיה לנכה 100%, אך כל חייו סירב להשלים עם עובדה זו. בשנת 1949 עברת את שמו להר-גיל. בראשית שנות ה-50 החל לכתוב ב"העולם הזה", וסדרה שכתב נגד הממסד הדתי, "דת או ביזנס", עוררה סערה. אחר כך עבר ל"דבר השבוע" ובהמשך ל"מעריב", שבו שימש ככתב לענייני תרבות ואמנות במשך עשרים שנה. לאחר מכן הפך לכתב המזרח התיכון של עיתוני גרמניה, אוסטריה ולוקסמבורג. הוא דיווח על בעיית הסכסוך במזרח התיכון ומאמצי שלום, ואף תמך בדיאלוג אפילו עם החמאס: "אתה צריך לנהל משא ומתן עם אויבים לא עם חברים" נהג לומר. לאחר שפרש מעיתונות עסק בכתיבת ספרים בגרמנית על יהדות וישראל. נהג לערוך סיורי הרצאות רבים ברחבי גרמניה, והוא הוזמן בקביעות להרצות בפסטיבל התרבות היהודית שבחבל הריין. נפטר בעיר וירצבורג שבה נולד ב-20 בספטמבר 2009. נקבר בבית העלמין האזרחי יקום. היה נשוי לשולמית, אם ילדיו גיל ואמיר הר-גיל, במאי ויוצר סרטים דוקומנטריים. אחרי שהתגרש הכיר את אולה גסנר, גרמניה נוצרייה, איתה חי בגרמניה וישראל לסירוגין. בשנת 2004 ביים בנו אמיר סרט תיעודי על חייו "הכישרון לחיות". אוצר הבדיחה הפוליטית, יחד עם אורי סלע, הוצאת אותפז, 1969 בגרמנית: Auserwählt und trotzdem heiter. Witze aus Israel, 1970 (hg. mit Uri Sela) Alte Liebe rostet nie, Erzählungen aus Würzburg als die Nazizeit begann, 2004 (Vorwort H. Steidle) Der schöne Busen der Nachbarin. Geschichten aus 50 Jahren Israel, 2006 (Vorwort P. Pagel) Täubele, mein geliebtes Täubele. Jüdische Geschichten, 2008 Ein Witz geht um die Welt, in: Jüdischer Almanach "Humor" 2004 (Hg. Gisela Dachs) Onkel Schlomo – ein ungewöhnlicher Jecke, ebd. "Die Jeckes" 2005 מדיה וקבצים בנושא שרגא הר-גיל בוויקישיתוף ממאמריו: תינוק למכירה, "העולם הזה", גיליון 967 מ-26 באפריל 1956, עמוד 15 לאופנה שלכם אין סגנון, הארץ, 9 בנובמבר 1961 לא מאוחר מדי בשביל לוסי, הארץ, 7 בספטמבר 1961 הקיבוצניקים רוצים במה בעיר, מעריב, 4 ביולי 1966 מייק בראנט - ככה הוא עשה זאת, מעריב, 23 בדצמבר 1970 סמי וסוסו וג'ודי וגם אודי, מעריב, 2 במרץ 1971 אורי דרומי, אחרי מות | שרגא הר-גיל: הילד עם הגב למצלמה, באתר הארץ, 9 באוקטובר 2009 מה קדוש בהקדש, "העולם הזה", גיליון 972 מ-31 במאי 1956, עמוד 3 מכירת המשיח, "העולם הזה", גיליון 971 מ-24 במאי 1956, עמוד 3 שלושים שנות בדיחה, עמדה, 1 במאי 1978